  Анжелика Тихонова корреспондент 21-тӥ тулыспалэ Анай кыллэн калыккуспо нуналэз пусйиське. Солы сӥзьыса, Россиысь Просвещениея министерство «Родные языки России» огъяросси акци ортчытэ. Со сярысь Удмуртиысь дышетонъя но тодосъя министерство ивортэ. Акцие котькуд дышетскись пыриськыны быгатэ. Со понна видеое анай-атаед, ас каред яке гуртэд, историысь учыр сярысь анай кылын кылбур верамез гожтоно. Сое мерлыко вотэсъёсы #РодныеЯзыкиРоссии хештэг пуктыса поттоно. Вань видеогожтэмъёс Просвещениея министерстволэн вотэсбамысьтыз анай кылъёслы юрттонъя но азинтонъя интерактивной лентаяз потозы Акцилы йылпумъянъёс 21-тӥ тулыспалэ лэсьтозы. Вормисьёс кузымъёс басьтозы, нош вань пыриськисьёс – нимтулэн сертификатъёс. Тодэ вайытом, Удмурт кылэз тодӥсь 9-11 классъёсын дышетскисьёсты но колледжъёсысь, университетъёсысь студентъёсты покчиослы литератураез ӟучысь удмурт кылэ берыктонъя «Лулчеберет выж: ӟуч - удмурт» вожвылъяськонэ пыриськыны ӧтё. Нош тулыспал кутсконын Глазкарын удмурт кылэз дышетонъя гимнази классъёс, нош азьланяз - Флор Васильев нимо йӧскалык гимназия усьтон сярысь вераськизы.  Тегъёс: Дышетон Ижкар Удмуртия пиналъёс удмурткыл 100ар  